ᱵᱷᱟᱱᱩᱯᱨᱤᱭᱟ

ᱵᱷᱟᱱᱩᱯᱨᱤᱭᱟ (ᱡᱟᱱᱟᱢ ᱺ ᱢᱚᱝᱜᱚᱞᱚᱢ) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱯᱷᱤᱞᱤᱢ ᱠᱷᱮᱞᱚᱸᱰᱟᱹᱱᱤ, ᱠᱩᱪᱤᱯᱩᱰᱤ ᱱᱟᱪᱚᱱᱤᱭᱟᱹ ᱟᱨ ᱥᱮᱨᱮᱧ ᱨᱩᱥᱤᱠᱟ ᱠᱟᱱᱟᱭ ᱾ ᱡᱟᱦᱟᱸᱭ ᱫᱚ ᱢᱩᱬᱩᱛ ᱨᱩᱯ ᱞᱮᱠᱟᱛᱮ ᱛᱮᱞᱩᱜᱩ ᱥᱤᱱᱮᱢᱟ ᱟᱨ ᱛᱟᱢᱤᱞ ᱥᱤᱱᱢᱟ ᱨᱮ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱮ ᱵᱟᱰᱟᱭᱚᱜᱼᱟ ᱾ ᱩᱱᱤ ᱫᱚ ᱛᱤᱱᱟᱹᱜ ᱜᱟᱱ ᱢᱚᱞᱭᱟᱞᱟᱢ ᱟᱨ ᱠᱟᱱᱱᱟᱰᱟ ᱯᱷᱤᱞᱤᱢ ᱠᱚ, ᱵᱚᱞᱤᱣᱩᱰ ᱟᱨ ᱧᱮᱱᱮᱞᱚᱢ ᱨᱮᱦᱚᱸ ᱟᱡᱟᱜ ᱠᱟᱹᱢᱤ ᱞᱟᱹᱜᱤᱫ ᱮ ᱵᱟᱰᱟᱭᱚᱜᱼᱟ ᱾ ᱟᱡᱟᱜ ᱠᱷᱮᱞᱚᱸᱰ ᱨᱮᱱᱟᱜ ᱮᱛᱚᱦᱚᱵ ᱫᱚ ᱛᱟᱢᱤᱞ ᱯᱷᱤᱞᱤᱢ ᱢᱤᱞᱥ ᱯᱮᱥᱚᱝᱜᱚᱞ (᱑᱙᱘᱓) ᱠᱷᱚᱱ ᱦᱩᱭ ᱞᱮᱱ ᱛᱟᱦᱮᱸᱱ ᱾  ᱱᱤᱭᱟᱹ ᱛᱟᱭᱚᱢ ᱩᱱᱤ ᱫᱚ ᱛᱮᱞᱩᱜᱩ ᱦᱤᱴ ᱤᱯᱤᱞᱟᱝ ᱨᱮᱭ ᱧᱮᱞ ᱧᱟᱢ ᱮᱱᱟ, ᱡᱟᱦᱟᱸᱭ ᱫᱚ ᱛᱮᱞᱩᱜᱩ ᱨᱮ ᱩᱱᱟᱹᱜ ᱥᱮᱨᱢᱟ ᱡᱚᱛᱚ ᱠᱷᱚᱱ ᱢᱟᱨᱟᱱᱜ ᱯᱦᱤᱰᱚᱨ ᱯᱷᱤᱞᱤᱢ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱯᱷᱤᱞᱤᱢ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱞᱮᱱᱟ ᱾ ᱱᱤᱭᱟᱹ ᱛᱟᱭᱚᱢ ᱩᱱᱤ ᱫᱚ ᱑᱙᱘᱕ ᱨᱮ ᱢᱤᱥᱴᱨᱤ ᱯᱷᱤᱞᱤᱢ ᱨᱮ ᱢᱤᱫ ᱪᱮᱬᱮ ᱥᱟᱬᱮᱥᱤᱭᱟᱹ ᱞᱮᱠᱟᱛᱮ ᱯᱟᱴ ᱮ ᱛᱚᱨᱟᱝ ᱞᱮᱫᱼᱟ ᱾ ᱑᱙᱘᱖ ᱨᱮ ᱩᱱᱤ ᱫᱚ ᱫᱚᱥᱛᱤ ᱫᱩᱥᱢᱚᱱᱤ ᱯᱷᱤᱞᱤᱢ ᱥᱟᱶᱛᱮ ᱦᱤᱱᱫᱤ ᱯᱷᱤᱞᱤᱢ ᱮ ᱮᱛᱚᱦᱚᱵ ᱞᱮᱫᱼᱟ ᱾  

᱑᱙᱘᱘ ᱨᱮ, ᱩᱱᱤ ᱫᱚ ᱥᱣᱚᱨᱱᱚᱠᱚᱢᱚᱞᱚᱢ ᱨᱮᱭ ᱧᱮᱞ ᱮᱱᱟ, ᱡᱟᱦᱟᱸ ᱫᱚ ᱑᱙᱘᱘ ᱥᱟᱞᱮ ᱨᱮ ᱥᱤᱧᱚᱛᱤᱭᱟᱹ ᱡᱮᱡᱟᱹᱛᱤᱭᱟᱹᱨᱤ ᱯᱷᱤᱞᱤᱢ ᱯᱟᱨᱟᱵᱽ, ᱟᱨ ᱮᱱ ᱚᱨᱵᱚᱨ ᱯᱷᱤᱞᱤᱢ ᱯᱟᱨᱟᱵᱽ ᱨᱮ ᱥᱤᱧᱚᱛᱤᱭᱟ ᱪᱤᱛᱨᱚᱢᱟᱞᱟ ᱨᱮᱦᱚᱸ ᱩᱫᱩᱜ ᱥᱚᱫᱚᱨ ᱮᱱᱟ ᱾  ᱵᱷᱟᱱᱩᱯᱨᱤᱭᱟᱹ ᱫᱚ ᱡᱚᱛᱚ ᱠᱷᱚᱱ ᱥᱚᱨᱮᱥ ᱠᱷᱮᱞᱚᱸᱰᱟᱹᱱᱤ ᱞᱟᱹᱜᱤᱫ ᱱᱚᱱᱫᱤ ᱥᱤᱨᱯᱷᱟᱹ, ᱟᱨ ᱡᱚᱛᱚ ᱠᱷᱚᱱ ᱥᱚᱨᱮᱥ ᱠᱷᱮᱞᱚᱸᱰᱟᱹᱱᱤ ᱞᱟᱹᱜᱤᱫ ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱷᱟᱹ - ᱛᱮᱞᱩᱜᱩ ᱯᱷᱤᱞᱤᱢ ᱨᱮ ᱟᱡᱟᱜ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱮ ᱢᱟᱹᱱ ᱦᱟᱞᱟᱝ ᱟᱠᱟᱱᱟ ᱾  ᱑᱙᱘᱙ ᱟᱨ ᱑᱙᱙᱑ ᱨᱮ ᱛᱟᱢᱤᱞ ᱦᱤᱴᱥ ᱚᱨᱟᱨᱳ ᱟᱨ ᱚᱡᱽᱦᱟᱜᱚᱱ ᱨᱮ ᱟᱡᱟᱜ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱟᱡ ᱫᱚ ᱛᱟᱢᱤᱞᱱᱟᱰᱤ ᱯᱚᱱᱚᱛ ᱯᱷᱤᱞᱤᱢ ᱥᱤᱨᱯᱷᱟᱹ ᱠᱚ ᱮᱢ ᱟᱠᱟᱣ ᱫᱮᱭᱟ ᱾

ᱯᱮᱜᱮᱯᱮ ᱥᱮᱨᱢᱟ ᱨᱮᱱᱟᱜ ᱡᱤᱞᱤᱧ ᱠᱟᱹᱢᱤᱦᱚᱨᱟ ᱨᱮ, ᱵᱷᱟᱱᱩᱯᱨᱤᱭᱟ ᱫᱚ ᱟᱹᱰᱤ ᱞᱮᱠᱟᱱ ᱴᱚᱴᱷᱟ ᱨᱮᱢᱤᱫ ᱥᱟᱭ ᱢᱚᱜᱮ ᱠᱷᱚᱱ ᱦᱚᱸ ᱵᱟᱹᱲᱛᱤ ᱯᱷᱤᱪᱚᱨ ᱯᱷᱤᱞᱤᱢ ᱨᱮᱭ ᱯᱟᱴ ᱟᱠᱟᱫᱼᱟ ᱾ ᱟᱨ ᱯᱮᱭᱟ ᱯᱚᱱᱚᱛ ᱱᱚᱱᱫᱤ ᱥᱤᱨᱯᱷᱟᱹ, ᱯᱮᱭᱟ ᱫᱚ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱯᱷᱤᱞᱤᱢ ᱥᱤᱨᱯᱷᱟᱹ, ᱵᱟᱨᱭᱟ ᱫᱚ ᱥᱤᱱᱮᱢᱟ ᱮᱠᱥᱯᱨᱮᱥ ᱥᱤᱨᱯᱷᱟᱹ, ᱵᱟᱨ ᱫᱷᱟᱣ ᱯᱷᱤᱞᱤᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱫᱩᱠᱷᱤᱱ ᱠᱷᱚᱱ ᱮ ᱟᱢᱮᱴ ᱟᱠᱟᱫᱼᱟ ᱾ ᱟᱨ ᱫᱩᱠᱷᱤᱱ ᱥᱤᱧᱚᱛ ᱥᱤᱨᱯᱷᱟᱹ ᱨᱮᱱᱟᱜ  JFW ᱢᱟᱦᱟᱸ - ᱫᱩᱠᱷᱤᱱ ᱥᱤᱧᱚᱛᱤᱭᱟᱹ ᱥᱤᱱᱢᱟ ᱨᱮ ᱟᱡᱟᱜ ᱮᱱᱮᱢ ᱞᱟᱹᱜᱤᱫ, ᱧᱮᱱᱮᱞᱚᱢ ᱟᱨ ᱮᱴᱟᱜ ᱞᱮᱠᱟᱱ ᱞᱮᱠᱟᱱ ᱥᱚᱱᱢᱟᱱ ᱨᱮ ᱡᱤᱵᱚᱱ ᱵᱷᱳᱨ ᱨᱮᱱᱟᱜ ᱠᱩᱨᱩᱢᱩᱴᱩ ᱞᱟᱹᱜᱤᱫ ᱢᱤᱛᱷᱩᱱ ᱴᱤᱵᱤ ᱥᱤᱨᱯᱷᱟᱹ ᱾ 

 ᱜᱤᱫᱽᱨᱟᱹ ᱡᱤᱭᱚᱱ 

ᱵᱷᱟᱱᱩᱯᱨᱤᱭᱟ ᱫᱚ ᱟᱸᱫᱷᱨᱚᱯᱨᱚᱫᱮᱥ ᱨᱮᱱᱟᱜ ᱨᱟᱡᱟᱢᱚᱦᱮᱸᱫᱽᱨᱚᱵᱚᱨᱚᱢ ᱨᱮᱱᱟᱜ ᱨᱟᱝᱜᱟᱢᱯᱮᱴᱟ ᱟᱹᱛᱩ ᱨᱮ ᱢᱤᱫ ᱛᱮᱞᱩᱜᱩ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱟᱡ ᱨᱤᱱ ᱡᱟᱱᱟᱢ ᱟᱭᱳ ᱵᱟᱵᱟᱦᱟᱜ ᱧᱩᱛᱩᱢ ᱫᱚ ᱯᱟᱱᱰᱩ ᱵᱟᱵᱩ ᱟᱨ ᱨᱟᱜᱟᱢᱟᱞᱤ ᱾ ᱟᱡ ᱨᱤᱱ ᱜᱷᱟᱨᱚᱸᱡᱤᱭᱟᱹ ᱠᱚᱫᱚ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱪᱮᱱᱱᱟᱭ ᱵᱟᱡᱟᱨ ᱨᱮᱠᱚ ᱵᱟᱥᱟ ᱵᱚᱥᱠᱚᱫ ᱟᱠᱟᱱ ᱛᱟᱦᱮᱸᱫ ᱾ ᱟᱡᱤᱡ ᱢᱤᱫ ᱦᱩᱰᱤᱧ ᱵᱚᱠᱚ ᱠᱩᱲᱤ ᱦᱚᱸ ᱢᱮᱱᱟᱭᱟ,
ᱥᱟᱱᱛᱤᱯᱨᱤᱭᱟ ᱡᱟᱦᱟᱸᱭ ᱫᱚ ᱑᱙᱙᱐ ᱥᱟᱞᱮ ᱠᱷᱚᱱ ᱟᱡ ᱦᱚᱸ ᱢᱤᱫ ᱯᱷᱤᱞᱤᱢ ᱠᱷᱮᱞᱚᱸᱰᱟᱹᱱᱤ ᱠᱟᱱᱟᱭ ᱾  

ᱥᱟᱹᱠᱷᱭᱟᱹᱛ